বাণিজ্য মেলা বন্ধে বুধবার দোকান মালিক সমিতির সংবাদ সম্মেলন
আন্তর্জাতিক বাণিজ্য মেলার সময়সীমা না বাড়াতে এবং বাণিজ্য মেলা বন্ধসহ নানা দাবিতে বুধবার সংবাদ সম্মেলন করবে বাংলাদেশ দোকান মালিক সমিতি।





এদিন বেলা ১২টায় রাজধানীর মগবাজারের ক্যান্টন রেস্টুরেন্টে এ সংবাদ সম্মেলনের আয়োজন করা হয়েছে।




মঙ্গলবার বিষয়টি নিশ্চিত করেছেন বাংলাদেশ দোকান মালিক সমিতির সভাপতি হেলাল উদ্দিন।
তিনি যুগান্তরকে জানান, আন্তর্জাতিক বাণিজ্য মেলা অনৈতিক। এটা কোনোভাবেই আইনসম্মত না। কারণ পৃথিবীর কোনো দেশেই ৫ থেকে ৭ দিনের বেশি কোথাও আন্তর্জাতিক মেলা হয় না। তাই এই মেলার কোনো ভিত্তি নাই। 
হেলাল উদ্দিন বলেন, যদি মাসব্যাপি বাণিজ্য মেলা করতেই হয় তবে ঢাকাবাসীকে জিম্মি করে নয় বরং ঢাকার বাইরে অন্য কোথাও মেলা করা উচিত। 
তিনি বলেন, আমরা দেখি মেলা একমাস ব্যাপি হলেও পরে এই মেলার সময় বাড়ানো হয়। এটা কোনো দেশেই হয় না। তাই অবিলম্বে বাণিজ্য মেলা বন্ধ ও মেলার সময়সীমা না বাড়ানোর জন্য আমাদের দাবিসমূহ আগামীকাল তুলে ধরব।

আন্তর্জাতিক বাণিজ্য মেলার সময়সীমা না বাড়াতে এবং বাণিজ্য মেলা বন্ধসহ নানা দাবিতে বুধবার সংবাদ সম্মেলন করবে বাংলাদেশ দোকান মালিক সমিতি।